system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Râul Buzău?
assistant
Buzăul este cea mai importantă apă curgătoare care străbate județul Buzău.  Izvorăște din Carpații de Curbură din Munții Ciucaș și se varsă în Siret. Vechea denumire în limba greacă veche a râului Buzău și a orașului Buzău, atestată în secolul IV î. Hr., a fost Mousaios (Μουσαίος).

În sectorul montan, dinamica râului este deosebit de mare, mai ales la viituri. În sectorul subcarpatic și cel montan, afluenții mai importanți sunt: Râul Bâsca Roziliei, Râul Bâsca Chiojdului,  Pănătău, Slănic și Câlnău. În sectorul de câmpie, Buzăul primește un număr redus de afluenți și de o importanță minoră.

Fauna ihtiologică 
În bazinul râului Buzău au fost identificate 29 de specii de pești: 

Alburnoides bipunctatus bipunctatus Bloch, 1782 – Beldiță
Alburnus alburnus alburnus L., 1758 – Obleț
Barbus barbus barbus L., 1758 – Mreană
Barbus petenyi Heckel, 1847 – Mreană vânătă
Carassius auratus gibelio Bloch, 1782 – Caras
Carassius carassius L., 1758 – Caracudă
Chondrostoma nasus nasus L., 1758 – Scobar
Cobitis taenia taenia L., 1758 – Zvârlugă
Cottus gobio gobio L., 1758 – Zglăvoacă
Cyprinus carpio carpio L., 1758 – Crap
Esox lucius L., 1758 – Știucă
Gobio gobio obtusirostris Valenciennes, 1844 
Gobio kessleri kessleri Dybowski, 1862 – Porcușor de nisip
Leucaspius delineatus delineatus Heckel, 1843 – Plevușcă
Leuciscus cephalus cephalus L., 1758 – Clean
Leuciscus idus idus L., 1758 – Văduviță
Misgurnus fossilis L., 1758 – Țipar
Orthrias barbatulus L., 1758 – Grindel
Perca fluviatilis fluviatilis L., 1758 – Biban european
Phoxinus phoxinus phoxinus L., 1758 – Boiștean
Pseudorasbora parva Schlegel, 1842 – Murgoi bălțat
Pungitius platygaster platygaster Kessler, 1859 – Osar
Rutilus rutilus carpathorossicus Vladykov, 1930 – Babușcă
Sabanejewia aurata vallachica Nalbant, 1957 
Salmo trutta fario L., 1758 – Păstrăv de munte
Silurus glanis L., 1758 – Somn
Stizostedion lucioperca L. 1758 – Șalău
Thymallus thymallus L., 1758 – Lipan
Vimba vimba carinata Pallas, 1811 – Morunaș

Exploatare 
Pe cursul Buzăului sunt două amenajări hidroenergetice: barajul și Acumularea Siriu, cu centrala hidroelectrică de la Nehoiașu și barajul Cândești, cu amenajarea hidroenergetică Cândești-Vernești-Simileasca.

În aval de hidrocentrala Nehoiașu, pe o lungime de 12 km, se practică raftingul, porțiunea fiind una de dificultate redusă și accesibilă începătorilor.

Referințe

Literatură suplimentară
 Managementul inundațiilor în baziunul hidrografic Buzău, Olimpia Negru, Documentele Conferinței Asociației Române de Limnogeografie „Resursele de apă din România. Vulnerabilitate la activitățile antropice” din 11-13 iunie 2010 Târgoviște (România), p. 184-188, Ed. Taransversal, 2010, ISBN 978-606-8042-65-7, accesat 2014.05.28

 Valea Buzăului studiu climatic și topoclimatic (Rezumat) , Gheorghe (Arnăut) Mariana-Laura (Teză de Doctorat), Departamentul de Geografie, Turism și Amenajarea teritoriului, Facultatea de Istorie-Geografie și Relații Internaționale, Universitatea din Oradea, 2010, accesat 2014.05.28

Legături externe 
 Râul Buzău, singura apă curgătoare din România în care a fost martirizat un creștin. Povestea Sfântului Sava Gotul, 13 aprilie 2013, Iulian Bunila, Adevărul

Râuri din România
Râuri din județul Covasna
Râuri din județul Buzău
Râuri din județul Brașov
Râuri din județul Brăila
Bazinul Siret